A hétvégén rendezzük a delmagyar.hu teniszversenyét
Második alkalommal rendezi meg az SZTE Alma Mater és a delmagyar.hu ingyenes, amatõr teniszversenyét. Kialakult a 32-es tábla.
Az SZTE Alma Mater-delmagyar.hu teniszversenynek az SZTE Erzsébetligeti Teniszközpontja (Népkert sor, Újszegedi Ligetben, a kertmozi mellett) ad otthont.
A versenyre 16 év felettiek nevezhetnek, korosztályok nincsenek, férfiak és hölgyek egyaránt indulhatnak. A nevezés ingyenes, az elsõ 32 fõ nevezését fogadtuk el.
Friss: változás a menetrendben!
A szombati selejtezõnapon a rossz idõjárás miatt csak a délelõtti csoportok mérkõzéseit rendeztük meg, a délutáni csoportmeccsek vasárnap délelõttre kerültek. A továbbjutás rendszere is változott: csak a csoportgyõztesek kerülnek a kieséses szakaszba. Az egyenes kieséses szakaszt vasárnap délután rendezzük és amennyiben az idõjárás engedi mindenképpen gyõztest hirdetünk. Köszönjük a megértésüket.
A végeredmény, díjazottak:

I. hely Bálint Dávid
II. hely Mari Péter
III. hely Németh István
IV. hely: Szilágyi Zoltán
Különdíjak:
Legjobb nõi versenyzõ: Dr. Szosznyák Edit
Legjobb Alma Mater tag: Michna Csaba
A selejtezõk és a döntõ idõpontjai:
2010. október 16. szombat (esõnap 2010. október 17.) 9-18 óra
A selejtezõk szünetében 13 órától SZTÁRTENISZ.
A 32-es fõtáblára nevezettek névsora: Bozsó István A1, Michna Csaba A2, Koczkás Csaba A3, Erdélyi András Ede A4, Fejes Máté B1, Kassai Adrián B2, Bernáth Róbert B3, Balogh Ádám B4, Burcsár Szilárd C1, Szorcsik Péter C2, Szilágyi Zoltán C3, Bálint Dávid C4, Berki Melinda D1, Põcze Gábor D2, Zsiros János D3, Dr. Szosznyák Edit D4, Varga Péter E1, Tamás Tünde E2, Ónodi Csaba E3, Volosin Vlagyimir E4, Molnár István F1, Varró Péter F2, Waldmann Gábor F3, Németh István F4, Fejes László G1, Tóth László G2, Gyulai Tibor G3, Bagi Sándor G4, Török Zsuzsanna H1, Péter Ákos H2, Mari Péter H3, Fekete Eszter H4.
A selejtezõk pályabeosztását itt tekintheti meg.
A döntõ, helyosztók – családi nap:
2009. október 17. vasárnap (esõnap 2010. október 23.). 9-16 óra
A döntõ pályabeosztását itt tekintheti meg.
Lebonyolítás:

A nevezetteket 4 fõs csoportokba sorsoljuk, így mindenki legalább 3 mérkõzést játszik. A körmérkõzések alapján a legmagasabb pontszámot elérõ csoportgyõztes és a második helyezett jut be az október 17-i döntõbe, ahol egyenes kieséses rendszerben bonyolódik a verseny tovább. A csoportok mérkõzései 9-13 óra és 14-18 óra között zajlanak.

A verseny eredményei, hírei és képei folyamatosan figyelemmel kísérhetõek oldalunkon.
Versenyszabályzat

A bajnokság szabályai a nemzetközi tenisz szabályokkal egyeznek, kivéve az alábbiakat: Egy játszma 4 nyert game-ig tart. Legalább 2 game különbségnek kell kialakulnia a nyeréshez. A mérkõzések 2 nyert játszmáig tartanak. A 2 játszmát nyerõ gyõztes 2 pontot kap. A végsõ sorrend kialakításakor, holtverseny esetén a nyert játékok száma dönt.
Az egyenes kieséses szakaszban, a 2 játszma után azonnal rövidítésben dõl el a mérkõzés. A mérkõzéseket a felek önállóan számolják, míg vitás kérdésekben a verseny fõbírója dönt. A szervezõ labdát biztosít a játékhoz, de ütõt és teniszcipõt a nevezõknek kell hoznia. A játékosok megállapodhatnak saját labda használatáról, de csak mindkét fél beleegyezése esetén.
A verseny ideje alatt a Teniszközpont házirendje érvényes.